pythainlp/thaigov-v2-corpus-22032023 huggingface dataset:
วันศุกร์ที่ 12 มีนาคม 2564
ก.แรงงาน แนะ ! วัดทักษะฝีมือช่าง บันไดสู่ช่างไลเซนส์มืออาชีพ
กระทรวงแรงงาน โดยกรมพัฒนาฝีมือแรงงาน แนะแรงงานเก่า-ใหม่ เมื่อวัดทักษะฝีมือแล้วทุกฝ่าย
ได้ประโยชน์นายจ้างได้แรงงานคุณภาพ แรงงานได้รับค่าจ้างที่เหมาะสม และเป็นธรรม
นายธวัช เบญจาทิกุล อธิบดีกรมพัฒนาฝีมือแรงงาน (กพร.) กระทรวงแรงงาน เปิดเผยว่า ภายใต้การนำของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงาน โดยนายสุชาติ ชมกลิ่น รัฐมนตรีว่าการกระทรวงแรงงาน และศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน มีนโยบายพัฒนากำลังแรงงานทุกกลุ่มเพื่อยกระดับทักษะฝีมือแรงงาน และมอบหมายให้ กพร.ใช้ภารกิจด้านมาตรฐานฝีมือแรงงานเป็นกลไกในการขับเคลื่อน
ในทุกกลุ่มแรงงานรวมถึงแรงงานใหม่ที่เป็นนักศึกษาที่จบการศึกษาระดับ ปวช. ปวส. ปริญญาตรี เพื่อมีทักษะฝีมือที่ตรงกับความต้องการของตลาดแรงงาน ได้รับค่าจ้างค่าตอบแทนตามอัตราค่าจ้างตามมาตรฐานฝีมือ
และที่สำคัญเป็นองค์ประกอบในการขอรับการประเมินความรู้ความสามารถซึ่งเป็นกลไกสำคัญในการขับเคลื่อนและพัฒนาประเทศสร้างความมั่นคงทางอาชีพ และความปลอดภัยสาธารณะ
นายธวัช กล่าวต่อไปว่า ปี 2564 ได้มอบหมายให้หน่วยงานในสังกัด กพร. ได้แก่ สถาบันพัฒนาฝีมือแรงงาน (สพร.) และสำนักงานพัฒนาฝีมือแรงงาน (สนพ.) จัดให้มีการทดสอบมาตรฐานฝีมือแรงงาน กว่า 200 สาขา ทั้งในกรุงเทพมหานครและอีก 76 จังหวัดทั่วประเทศ โดยเฉพาะการทดสอบฯ ในสาขาช่างไฟฟ้าภายในอาคาร ช่างเครื่องปรับอากาศในบ้านและการพาณิชย์ขนาดเล็ก ช่างเชื่อมอาร์กโลหะด้วยมือ ช่างเชื่อมแม็ก
และช่างเชื่อมทิกซึ่งเป็นสาขาที่ถูกกำหนดให้ผู้มีหน้าที่หรือปฏิบัติงานด้านไฟฟ้าต้องเป็นผู้ที่ได้รับหนังสือรับรองความรู้ความสามารถ ซึ่งบุคคลที่จะเข้ารับการประเมินดังกล่าวได้ต้องผ่านการทดสอบฯ ก่อนเป็นอันดับแรก
ซึ่งแรงงานที่จะเข้ารับการทดสอบจะต้องมีอายุไม่ต่ำกว่า 18 ปี มีประสบการณ์ทำงานหรือประกอบอาชีพเกี่ยวกับสาขาที่จะทดสอบ หรือผ่านการฝึกอบรมและมีประสบการณ์จากการฝึกหรือปฏิบัติงานในสถานประกอบกิจการในสาขาที่เกี่ยวข้อง หรือจบการศึกษาไม่ต่ำกว่าระดับ ปวช.ในสาขาที่เกี่ยวข้อง
การทดสอบมาตรฐานฝีมือแรงงานเป็นข้อกำหนดทางวิชาการที่ใช้เป็นเกณฑ์วัดระดับฝีมือ ความรู้ ความสามารถ และทัศนคติในการทำงานของผู้ประกอบอาชีพในสาขาต่างๆ ซึ่งมีความสำคัญและเป็นประโยชน์ทั้งผู้ประกอบกิจการ คือ สามารถคัดเลือกแรงงานที่มีความรู้ความสามารถ ทักษะฝีมือ และทัศนคติได้ตรงตามความต้องการ ลดความเสี่ยงที่อาจเกิดขึ้นจากการทำงานที่ขาดประสิทธิภาพ และความเสียหายอันเนื่องมาจากอุบัติเหตุจากการทำงานและในส่วนของแรงงานเอง เมื่อผ่านการทดสอบจะทราบระดับฝีมือและข้อบกพร่องของตนเองเพื่อเป็นข้อมูลและแนวทางในการวางแผนพัฒนาทักษะฝีมือตนเองตามความสามารถของตำแหน่งงานที่จะเลื่อนระดับขึ้นได้ และที่สำคัญเป็นการเพิ่มโอกาสการมีงานทำและได้รับค่าจ้างที่เป็นธรรมตามอัตราค่าจ้างตามมาตรฐานฝีมือที่ประกาศโดยกระทรวงแรงงาน จึงขอเชิญชวนผู้สนใจทั้งแรงงานใหม่ และแรงงาน
ที่ปฏิบัติงานในสาขาอาชีพต่างๆเข้ารับการทดสอบฯ ได้ที่สถาบันพัฒนาฝีมือแรงงาน และสำนักงานพัฒนาฝีมือแรงงาน ทุกแห่งทั่วประเทศ หรือดูรายละเอียดได้ที่ www.dsd.go.th. เมนูกำหนดการเปิดทดสอบฝีมือแรงงาน หรือสอบถามได้ที่ 0 2245 4837, 0 2245 1707 ต่อ 718 หรือสายด่วน 1506 กด 4” อธิบดีกพร.กล่าว
วันอังคารที่ 23 มีนาคม 2564
รมว.ยุติธรรม พา กสม. ตรววจเยี่ยมเรือนจำพิเศษกรุงเทพ คุย "โตโต้-สมคิด-แบงค์" ถามสภาพความเป็นอยู่ "สุวัฒน์" ยันไม่มีถูกทำร้ายร่างกายในคุก ภาพรวมความเป็นอยู่ปกติไร้ปัญหา แค่กังวลเรื่อ
รมว.ยุติธรรม พา กสม. ตรววจเยี่ยมเรือนจำพิเศษกรุงเทพ คุย "โตโต้-สมคิด-แบงค์" ถามสภาพความเป็นอยู่ "สุวัฒน์" ยันไม่มีถูกทำร้ายร่างกายในคุก ภาพรวมความเป็นอยู่ปกติไร้ปัญหา แค่กังวลเรื่องประกันตัว เล็งประสานขอเยี่ยมอีก ๔ แกนนำต่อ
ในวันจันทร์ที่ ๒๒ มีนาคม ๒๕๖๔ เวลา ๑๔.๓๐ น. ณ เรือนจำพิเศษกรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายสุวัฒน์ เทพอารักษ์ กรรมการสิทธิมนุษยชนแห่งชาติ ได้เดินทางมาดูความเป็นอยู่ของผู้ถูกควบคุมตัว โดยได้มีการพูดคุยกับ นายปิยรัฐ จงเทพ หรือโตโต้ แกนนำกลุ่ม wevo นายปฏิวัติ สาหร่ายแย้ม หรือ หมอลำแบงค์ และนายสมยศ พฤกษาเกษมสุข แกนนำกลุ่มราษฎร ผ่านการโทรศัพท์และกล้องวงจรปิด เพื่อสอบถามถึงสภาพความเป็นอยู่ภายในเรือนจำ ส่วนที่เหลืออีก ๔ ราย คือ นายอานนท์ นำภา นายพริษฐ์ ชิวารักษ์ นายภาณุพงศ์ จาดนอก หรือไมค์ ระยอง และนายจตุภัทร บุญภัทรรักษา หรือ ไผ่ ดาวดิน ได้ออกไปขึ้นศาล
นายสมศักดิ์ กล่าวว่า วันนี้ตนและคณะได้เดินทางมายังเรือนจำพิเศษกรุงเทพมหานคร เนื่องจากคณะกรรมการสิทธิมนุษยชนแห่งชาติ ได้ประสานขอพบกับกลุ่มผู้ถูกควบคุมตัวในคดีการเมือง เราจึงได้ให้เข้ามาดูขั้นตอนการดำเนินการและการบริหารจัดการ โดยช่วงนี้เป็นช่วงของสถานการณ์ไวรัสโควิด-19 เราจึงมีการกักตัวผู้ถูกควบคุมเป็นเวลา ๑๔ วัน จึงต้องพูดคุยผ่านโทรศัพท์และกล้องวงจรปิดจากห้องกักกันโรค โดยช่วงนี้กรรมการสิทธิฯ และทนายความสามารถเข้าเยี่ยมได้ ส่วนญาติของผู้ถูกคุมตัวจะต้องพิจารณาเป็นรายไป หากมีกรณีข่าวการทำร้ายร่างกายเกิดขึ้น เราจะพิจารณาให้เยี่ยมเพื่อให้เกิดความสบายใจ ซึ่งจากการพูดคุย พวกเขาอยากจะอยู่รวมกันกับเพื่อนๆ แต่ติดที่ว่าเมื่อมีการนำตัวไปศาลแล้ว กลับเข้ามาก็ต้องเริ่มนับหนึ่งการกักโรคใหม่ ซึ่งตรงนี้อาจจะทำได้ยาก
ด้านนายสุวัฒน์ กล่าวว่า วันนี้ตนเป็นตัวแทนของกรรมการสิทธิมนุษยชน มารับฟังความคิดเห็นต่างๆของผู้ถูกควบคุมตัว และมาดูความเป็นอยู่ว่าปกติดีหรือไม่ ซึ่งภาพรวมจากการพูดคุยรับฟังและสำรวจ พบว่า ปกติดีไม่มีปัญหาอะไร แต่พวกเขาอยากจะพบกับเราโดยตรงมากกว่า ซึ่งจากการสอบถามทางเรือนจำทราบว่าช่วงนี้เป็นช่วงโควิดต้องมีการกักโรค คงต้องให้ผ่านการกักตัว ๑๔ วัน ไปก่อน นอกจากนั้นเป็นเรื่องรายละเอียดเล็กๆ น้อย เช่น การขอหนังสือพิมพ์อ่านเพื่อทราบข่าวสาร สิทธิความเป็นอยู่ต่างๆ โดยเฉพาะเรื่องการประกันตัว
ผู้สื่อข่าวถามว่า มีการพูดคุยและร้องเรียนเรื่องการถูกทำร้ายร่างกายในเรือนจำหรือไม่ นายสุวัฒน์ กล่าวว่า จากการพูดคุยไม่มีการร้องเรียนถึงเรื่องนี้ ทุกคนยังมีสภาพร่างกายและจิตใจปกติ ไม่ได้มีความหวาดระแวงกลัวที่จะถูกทำร้ายหรือมีอันตรายแต่อย่างใด เมื่อถามว่าจะมีการเข้ามาพบกับอีก ๔ รายที่เหลือหรือไม่ นายสุวัฒน์ กล่าวว่า คงต้องนัดหมายกับทางเรือนจำอีกครั้งว่าจะเข้าเยี่ยมได้เมื่อไรหรือไม่ ซึ่งกรรมการสิทธิพยายามติดตามในเรื่องนี้อยู่ตลอด
วันอาทิตย์ที่ 21 มีนาคม 2564
ด่วน! กรมการจัดหางานรับสมัครคนหางานวุฒิ ม.3 ขึ้นไป ทำงานไต้หวัน 40 อัตรา รายได้ 26,400 บาทต่อเดือน
กรมการจัดหางาน กระทรวงแรงงาน รับสมัครคนหางานเพื่อไปทำงานประเทศไต้หวัน ตำแหน่ง พนักงานผลิตแผงวงจรไฟฟ้า (PCB) จำนวน 40 อัตรา รายได้กว่า 26,400 บาทต่อเดือนระยะเวลาการจ้าง 3 ปี สมัครฟรี ตั้งแต่วันที่ 22 - 26 มีนาคม 2564
นายสุชาติ พรชัยวิเศษกุล อธิบดีกรมการจัดหางาน เปิดเผยว่า กรมการจัดหางานเปิดรับสมัครคนหางานเพื่อไปทำงานที่ไต้หวันกับบริษัท TRIPOD TECHNOLOGY CORP. ซึ่งประกอบกิจการผลิตแผงวงจรไฟฟ้า ตำแหน่ง พนักงานผลิตแผงวงจรไฟฟ้า (PCB) จำนวน 40 อัตรา แบ่งเป็นเพศชาย 14 อัตรา และ เพศหญิง 26 อัตรา เงินเดือน 24,000 เหรียญไต้หวัน หรือประมาณ 26,440 บาท (อัตราแลกเปลี่ยน ณ วันที่ 9 มีนาคม 2564 : 1 เหรียญไต้หวัน = 1.1017 บาท) มีระยะเวลาจ้างงาน 3 ปี คุณสมบัติ เพศชาย อายุ 20 – 40 ปี ส่วนสูง 160 – 175 เซนติเมตร เพศหญิง อายุ 20 – 35 ปี ส่วนสูง 150 – 165 เซนติเมตร จบการศึกษาระดับมัธยมศึกษาตอนต้น (ม.3) ขึ้นไป สายตาอยู่ในระดับปกติ 1.0 และไม่บอดสี หูการได้ยินอยู่ในระดับปกติ 0 – 25 เดซิเบล ไม่แพ้กลิ่นหรือน้ำยาเคมี หากมีประสบการณ์ทำงานแผงวงจรไฟฟ้า (PCB) จะได้รับการพิจารณาเป็นพิเศษ
“การรับสมัครคนหางานเป็นการดำเนินการเพื่อจัดส่งคนหางานไปทำงานต่างประเทศโดยวิธีรัฐจัดส่ง คนหางานจะไม่เสียค่าสมัครหรือค่าบริการใด ๆ ทั้งสิ้น โดยผู้ที่ได้รับการคัดเลือกให้ไปทำงานจะต้องจ่ายค่าใช้จ่ายเท่าที่จำเป็น ได้แก่ ค่ารูปถ่าย ค่าทำหนังสือเดินทาง (กรณียังไม่มี) ค่าตรวจสุขภาพ ค่าตรวจสมรรถภาพการได้ยิน ค่าตรวจสอบประวัติอาชญากรรม ค่าวีซ่า ค่าตรวจโรคติดเชื้อไวรัสโคโรนา 2019 ค่าประกันสุขภาพไวรัสโคโรนา 2019 ค่าสมาชิกกองทุนเพื่อช่วยเหลือคนหางานไปทำงานในต่างประเทศ รวมทั้งสิ้นประมาณ 18,000 บาท และสำหรับผู้ที่ได้รับคัดเลือกและเข้าทำงานในประเทศไต้หวัน ทางบริษัทจะเป็นผู้รับผิดชอบค่าใช้จ่ายในการตรวจสมรรถภาพการได้ยินในประเทศไทย จำนวน 600 เหรียญไต้หวัน โดยเก็บใบเสร็จเป็นหลักฐานยื่นแก่นายจ้าง ค่ากักตัว 14 วันในไต้หวัน ค่าบริการดูแลรายเดือนที่ต้องจ่ายให้แก่บริษัทจัดหางานไต้หวัน และค่าโดยสารเครื่องบินกลับประเทศไทยเมื่อทำงานครบสัญญาจ้าง ในส่วนของคนหางานจะต้องเตรียมค่าโดยสารเครื่องบินเที่ยวไป รวมทั้งค่าใช้จ่ายในไต้หวัน ได้แก่ ค่าอาหารและที่พัก จำนวน 2,500 เหรียญไต้หวันต่อเดือน ค่าตรวจสุขภาพ ค่าใบถิ่นที่อยู่ ค่าเบี้ยประกันภัยแรงงาน และค่าเบี้ยประกันสุขภาพ” อธิบดีกรมการจัดหางาน กล่าว
ผู้สนใจสามารถยื่นใบสมัครพร้อมเอกสารหลักฐานที่ใช้ประกอบในการสมัคร ได้แก่ 1.ใบสมัครตามแบบฟอร์มที่กรอกข้อมูลเรียบร้อยแล้ว โดยสามารถดาวน์โหลดแบบฟอร์มใบสมัครได้ทางเว็บไซต์ www.doe.go.th/overseas 2.รูปถ่ายสีขนาด 2 นิ้ว 3.สำเนาบัตรประจำตัวประชาชน 4.สำเนาวุฒิการศึกษาล่าสุด 5.สำเนาหลักฐานการพ้นภาระการรับราชการทหาร พร้อมลงลายมือชื่อรับรองสำเนาถูกต้องในเอกสารทุกฉบับ นำส่งทางไปรษณีย์ลงทะเบียนด่วนพิเศษ (EMS) หรือบริการรับส่งพัสดุของบริษัทเอกชน ระหว่างวันที่ 22 – 26 มีนาคม 2564 โดยระบุชื่อที่อยู่ผู้รับ กองบริหารแรงงานไทยไปต่างประเทศ ฝ่ายจัดส่งไปทำงานไต้หวันและประเทศอื่น ๆ ชั้น 10 อาคารสำนักงานประกันสังคมกรุงเทพมหานครพื้นที่ 3 ถนนมิตรไมตรี แขวงดินแดง เขตดินแดง กรุงเทพฯ 10400 โทร 02-245-1034 วงเล็บมุมซองด้านล่างซ้ายมือ (สมัครงานไต้หวัน TRIPOD) สอบถามรายละเอียดเพิ่มเติมได้ที่ โทร.0-2245-1034 สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน โทร. 1694
วันพฤหัสบดีที่ 25 มีนาคม 2564
นายกฯ เป็นประธานในงานครบรอบสถาปนากระทรวงยุติธรรม 130 ปี ย้ำแก้ปัญหาให้ประชาชนผู้มีรายได้น้อยเข้าถึงความกระบวนการยุติธรรม เท่าเทียม เป็นธรรม
นายกฯ เป็นประธานในงานครบรอบสถาปนากระทรวงยุติธรรม 130 ปี ย้ำแก้ปัญหาให้ประชาชนผู้มีรายได้น้อยเข้าถึงความกระบวนการยุติธรรม เท่าเทียม เป็นธรรม ขับเคลื่อนงานยุติธรรมสร้างสุขให้แก่ประชาชน
วันนี้ (25 มีนาคม 2564) เวลา 11.00 น. ณ อาคารที่ทำการกระทรวงยุติธรรม ถนนแจ้งวัฒนะ เขตหลักสี่ กรุงเทพฯ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในงานสถาปนากระทรวงยุติธรรม ครบรอบ 130 ปี โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วยคณะผู้บริหาร ข้าราชการและเจ้าหน้าที่จากหน่วยงานในสังกัดกระทรวงยุติธรรม ให้การต้อนรับ
โอกาสนี้ นายกรัฐมนตรี เข้าร่วมการประชุมรับฟังผลงานสำคัญของกระทรวงยุติธรรม ซึ่งเป็นไปตามนโยบายนายกรัฐมนตรีในการบูรณาการการทำงานร่วมกันของหน่วยงานที่เกี่ยวข้องเรื่องของการปราบปรามยาเสพติด อาทิ ชุดปฏิบัติการ “พาลีปราบยา” เพื่อการป้องกันและปรามปรามยาเสพติด การกระทำที่ผิดกฎหมายเรื่องของการฮั้วประมูลทั่วประเทศ รวมถึงการปรับปรุงแก้ไขกฎหมายสอดคล้องกับสถานการณ์ปัจจุบัน
นายกรัฐมนตรีกล่าวถึง ความสำคัญของกระบวนการยุติธรรม คือ การบังคับใช้กฎหมายของเจ้าหน้าที่ควบคู่การสร้างการรับรู้และการเรียนรู้ให้ประชาชนเคารพกฎหมาย ทั้งกฎหมายพื้นฐาน กฎหมายที่เกี่ยวข้องกับตนเอง และกฎหมายอื่น ๆ เป็นต้น โดยขยายความรู้เรื่องของกฎหมายในระบบการศึกษาทุกระดับเพื่อให้เด็กและเยาวชนได้เรียนรู้เพื่อเป็นประโยชน์ต่อตนเองในการที่จะปฏิบัติตนได้อย่างถูกต้องเหมาะสมต่อไป
นายกรัฐมนตรีกล่าวว่า รัฐบาลสนับสนุนการทำงานของเจ้าหน้าที่และกระทรวงยุติธรรมอย่างเต็มที่ทั้งเรื่องการปราบปรามยาเสพติด การทุจริตคอร์รัปชั่น ค้ามนุษย์ ฮั้วประมูล ฯลฯ เพื่อให้การทำงานบรรลุผลสำเร็จตามเป้าหมายที่ตั้งไว้และเกิดประโยชน์ต่อประชาชนโดยรวม โดยสิ่งสำคัญของการแก้ปัญหายาเสพติดต้องดำเนินการคู่ขนานกันไปทั้งการป้องกัน ป้องปราม สืบสวน สอบสวน และการลด Demand ลง นอกจากนี้ต้องมีการศึกษากฎหมายต่าง ๆ ที่เกี่ยวข้องทั้งกฎหมายเก่าและใหม่ รวมถึงกฎหมายของต่างประเทศ เพื่อพัฒนาปรับปรุงกฎหมายของไทยให้สอดคล้องและทันกับสถานการณ์ที่เกิดขึ้น  พร้อมให้ดูแลประชาชนผู้มีรายได้น้อยให้สามารถเข้าถึงกระบวนการยุติธรรมอย่างเท่าเทียมและเป็นธรรม โดยเฉพาะการช่วยเหลือผ่าน “กองทุนยุติธรรม” ด้วย
จากนั้น นายกรัฐมนตรีได้เยี่ยมชมบูธนิทรรศการ “การเดินหน้าขับเคลื่อนงานยุติธรรม เพื่อสร้างสุขให้ประชาชน” ประกอบด้วย ประวัติศาสตร์การก่อตั้งกระทรวงยุติธรรม เพื่อรำลึกถึงความสำคัญของการก่อตั้งกระทรวงยุติธรรมผลงานเชิงรุกหรือผลงานเด่น ทิศทางการเดินหน้าขับเคลื่อนงานยุติธรรมเพื่อสร้างสุขให้ประชาชน และนวัตกรรมการให้บริการประชาชน (e-Service) ของกระทรวงยุติธรรม พร้อมทั้งปลูกต้นสนฉัตร ซึ่งเป็นต้นไม้ประจำกระทรวงยุติธรรม เพื่อเป็นที่ระลึก ณ บริเวณหน้าอาคารที่ทำการกระทรวงยุติธรรมด้วย
...................................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 25 มีนาคม 2564
ขยายเวลาทุนเรียนดีมนุษยศาสตร์-สังคมศาสตร์
วันพฤหัสบดีที่ 25 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบขยายระยะเวลาทุนเรียนดีสาขามนุษยศาสตร์และสังคมศาสตร์แห่งประเทศไทย จากเดิมสิ้นสุดปี 2564 เป็นสิ้นสุดปี 2570 โดยมีเป้าหมายเพื่อผลิตอาจารย์ในสาขามนุษยศาสตร์และสังคมศาสตร์คุณภาพสูงให้แก่มหาวิทยาลัย แบ่งเป็นทุนระดับปริญญาโทและเอกในประเทศ 175 ทุน ต่างประเทศ 462 ทุน ทุนให้ไปศึกษาอบรมหรือทำวิจัยในต่างประเทศ 93 ทุน และทุนสำหรับการทำวิจัยเชิงลึกในต่างประเทศ อีก 230 ทุน ปัจจุบันมีนักเรียนทุนที่สำเร็จการศึกษาแล้ว 273 คน อยู่ระหว่างการศึกษา 210 คน ซึ่งบัณฑิตเหล่านี้จะไปทดแทนในตำแหน่งอาจารย์สาขามนุษยศาสตร์และสังคมศาสตร์ในมหาวิทยาลัยของรัฐทั่วประเทศที่คาดว่าจากนี้ถึงปี 2570 จะมีผู้เกษียณอายุราชการกว่า 4,600 คน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 2 มีนาคม 2564
นายกรัฐมนตรีเตรียมกล่าวถ้อยแถลงในงานสัมมนา OECD ย้ำเจตนารมณ์ “ปราบปรามการทุจริต” ยึดหลัก Good Governance ทุกโครงการ
นายกรัฐมนตรีเตรียมกล่าวถ้อยแถลงในงานสัมมนา OECD ย้ำเจตนารมณ์ “ปราบปรามการทุจริต” ยึดหลัก Good Governance ทุกโครงการ
วันนี้ (2 มีนาคม 2564) เวลา 12.30 น. ณ ตึกสันติไมตรี ทำเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยเตรียมพร้อมเป็น 1 ใน 14 ผู้นำภาครัฐและภาคธุรกิจที่กล่าวถ้อยแถลงในงานสัมมนาประจำปี องค์การเพื่อความร่วมมือและการพัฒนาทางเศรษฐกิจ (OCED) เพื่อเป็นเวทีแลกเปลี่ยนเรื่องต่อต้านการทุจริตและส่งเสริมความซื่อสัตย์ ระหว่างวันที่ 23 – 25 มีนาคม 2564 โดยครั้งนี้จะมีผู้นำจากหลากหลายประเทศเข้าร่วม
นายกรัฐมนตรีเผยการสัมมนาฯ ให้ความสำคัญกับบทบาทความซื่อตรงและป้องกันการทุจริต ภายหลังการฟื้นตัวจากการแพร่ระบาดของโรคติดเชื้อโควิด-19 ซึ่งปัญหาการทุจริตเป็นปัญหาระดับโลก ระดับอาเซียน ที่บั่นทอนการพัฒนาของทุกประเทศในโลกและส่งผลกระทบทั้งทางตรงและทางอ้อมต่อทุกคน ที่ผ่านมาสำนักงานคณะกรรมการพัฒนาระบบราชการ ได้ร่วมกับ OECD เพื่อจัดทำโครงการเสริมสร้างความซื่อตรงในการบริหารงานภาครัฐ (Thailand Integrity Review) และประเทศไทยเป็นประเทศแรกในเอเชียแปซิฟิกที่ได้ดำเนินโครงการร่วมกับ OECD ซึ่งรัฐบาลจะดำเนินการขับเคลื่อนกระบวนการปฏิบัติต่อไปอย่างดีที่สุด เพื่อยกลำดับการป้องกันและปราบปรามการทุจริตของประเทศไทยให้ดีขึ้น
นายกรัฐมนตรียังยืนยันว่า รัฐบาลในฐานะฝ่ายบริหาร ไม่มีอำนาจก้าวล่วงฝ่ายนิติบัญญัติและฝ่ายตุลาการ ซึ่งได้ย้ำคณะรัฐมนตรีทุกกระทรวงให้มีหลักธรรมภิบาลเป็นแนวทางปฏิบัติภารกิจ และยึดหลัก Good Governance ทุกโครงการ ทุกกิจกรรมจะต้องดำเนินการความด้วยความโปร่งใส สุจริต มีประสิทธิภาพและสามารถตรวจสอบได้ในทุกมิติ ตั้งแต่นโยบายขับเคลื่อน ผู้บังคับบัญชาลงไปถึงผู้ปฏิบัติ กำชับให้มีการทำงานเชิงรุก กำหนดเป้าหมายชัดเจน ทุกโครงการจะต้องสอดคล้องกับความต้องการของประชาชนในพื้นที่ โดยเฉพาะการค้าและการลงทุนที่ต้องปฏิบัติตามกฎระเบียบทุกประการ พร้อมฝากให้ทุกคนต้องช่วยกัน อย่าสมยอมให้เกิดการแลกเปลี่ยนผลประโยชน์ที่ก่อให้เกิดการทุจริต ซึ่งได้มอบแนวทางปฏิบัติในที่ประชุมคณะรัฐมนตรีรวมถึงทุก ๆ การประชุม กำชับหน่วยงานที่เกี่ยวข้องต้องปฏิบัติงานอย่างรัดกุมเข้มงวด โปร่งใส ตรวจสอบได้
นายกรัฐมนตรียังเผยว่าการแจ้งข้อมูลการกระทำผิดกฎหมายรายวัน รายสัปดาห์ ได้ลดลงอย่างมีนัยสำคัญ ซึ่งสะท้อนให้เห็นว่าข้อมูลที่ส่งเข้ามานายกรัฐมนตรีได้มอบหมายให้หน่วยงานที่เกี่ยวข้องนำไปดำเนินการตามกฎหมายโดยเร็ว อาทิ บ่อนการพนัน แรงงานผิดกฎหมาย รวมทั้งให้ความสำคัญในการตรวจสอบการจัดส่งพัสดุต่าง ๆ เพื่อการป้องกันการส่งพัสดุผิดกฎหมายผ่านไปรษณีย์ และให้กระทรวงการต่างประเทศเข้มงวดในการกรอกพาสปอร์ตเพื่อเดินทางเข้าสู่ประเทศไทย นอกจากนี้ ทุกกระทรวงต้องเร่งประชาสัมพันธ์ผลการดำเนินงานให้ประชาชนได้รับทราบด้วย
..................
กลุ่มประชาสัมพันธ์และเผยแพร่ สำนักโฆษก
วันจันทร์ที่ 8 มีนาคม 2564
อนุทิน ยืนยันไม่ปิดกั้น พร้อมสนับสนุนภาคเอกชนนำเข้าวัคซีนโควิด 19
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐบาลไม่มีนโยบายปิดกั้นภาคเอกชนนำเข้าและใช้วัคซีนโควิด 19  ขณะนี้มีผู้ยื่นขอขึ้นทะเบียนวัคซีนโควิด 19 แล้ว 4 ราย ส่วนกรณีโรงพยาบาลเอกชนที่ได้รับอนุญาตนำเข้ายาอยู่แล้ว หากประสงค์จะนำเข้าวัคซี
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐบาลไม่มีนโยบายปิดกั้นภาคเอกชนนำเข้าและใช้วัคซีนโควิด 19 ขณะนี้มีผู้ยื่นขอขึ้นทะเบียนวัคซีนโควิด 19 แล้ว 4 ราย ส่วนกรณีโรงพยาบาลเอกชนที่ได้รับอนุญาตนำเข้ายาอยู่แล้ว หากประสงค์จะนำเข้าวัคซีนโควิด19 ให้มาขอขึ้นทะเบียนวัคซีนอีกครั้ง เป็นหลักปฏิบัติสากล
วันนี้ (8 มีนาคม 2564) ที่สำนักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานการประชุม เพื่อชี้แจงขั้นตอนการนำเข้า การขึ้นทะเบียน การกระจาย และการให้บริการวัคซีนป้องกันโรคติดเชื้อไวรัสโคโรนา 2019 ในสถานการณ์ฉุกเฉิน แก่สภาหอการค้า สภาอุตสาหกรรมและตัวแทนโรงพยาบาลเอกชน ให้สัมภาษณ์ว่า รัฐบาลโดยกระทรวงสาธารณสุขได้สั่งการให้สำนักงานคณะกรรมการอาหารและยา (อย.) ซึ่งมีหน้าที่ในการขึ้นทะเบียนออกใบอนุญาตที่เกี่ยวข้อง อำนวยความสะดวก เปิดช่องทางพิเศษในการขึ้นทะเบียนวัคซีนโควิด 19 สำหรับภาคเอกชน โดยต้องมายื่นเป็นผู้รับอนุญาตนำหรือสั่งยาเข้ามาในราชอาณาจักรก่อน และยื่นขอขึ้นทะเบียนวัคซีนโควิด 19 จากนั้น อย.จะพิจารณาจากเอกสาร ด้านคุณภาพ ความปลอดภัย และประสิทธิผล เพื่อให้สามารถอนุมัติทะเบียนโดยเร็วที่สุด
ในส่วนกรณีผู้ได้รับอนุญาตนำเข้ายาอยู่แล้ว เช่น โรงพยาบาลเอกชน หากประสงค์จะนำเข้าวัคซีนโควิด 19ก็ต้องมาขอขึ้นทะเบียนวัคซีนอีกครั้ง ซึ่งเป็นไปตามหลักปฏิบัติสากล ปัจจุบันมีผู้มายื่นขอขึ้นทะเบียนวัคซีนโควิด 19 กับ อย. แล้ว จำนวน 4 ราย ได้แก่ โควิด 19 วัคซีนแอสตร้าเซนเนก้า ของบริษัท แอสตร้าเซนเนก้า (ประเทศไทย) จำกัด และโคโรนาแวค ของบริษัท ซิโนแวค นำเข้าโดยองค์การเภสัชกรรม ซึ่งได้รับการขึ้นทะเบียนแล้วทั้ง 2 ราย และอีก 2 รายได้แก่ วัคซีนของจอห์นสันแอนด์จอห์นสัน โดยบริษัท แจนเซ่น-ซีแลก จำกัด และวัคซีนของบริษัท บารัต ไบโอเทค เทคโนโลยี โดยบริษัท ไบโอจีนีเทค จำกัด อยู่ระหว่างการยื่นเอกสาร
“กระทรวงสาธารณสุขยินดีและขอบคุณภาคเอกชนที่เข้ามามีส่วนร่วมดูแลสุขภาพประชาชน พร้อมอำนวยความสะดวกและสนับสนุนเต็มที่ เป็นการแบ่งเบาภาระรัฐบาล ช่วยให้การกระจายวัคซีนทั่วถึง ทำให้กระทรวงสาธารณสุขมีโอกาสไปดูแลประชาชนในส่วนที่จำเป็น ” นายอนุทินกล่าว
สำหรับขั้นตอนการขึ้นทะเบียนผลิตภัณฑ์วัคซีน 19 ในสถานการณ์ฉุกเฉิน กรณีนำเข้า ดำเนินการดังนี้ 1.ให้ยื่นคำขอใบอนุญาตสถานประกอบการด้านยา โดยต้องมีสำนักงาน มีสถานที่เก็บยา มีเภสัชกรประจำ 2.ยื่นคำขอหนังสือรับรองมาตรฐานสถานที่ผลิตยา ซึ่งจะต้องผ่านการตรวจสอบความครบถ้วนของเอกสารคำขอขึ้นทะเบียนวัคซีนโควิด19 ผ่านการประเมินวิชาการ ด้านคือ คุณภาพ ความปลอดภัย ประสิทธิผล และแผนการจัดการความเสี่ยงของวัคซีน ผ่านที่ประชุมคณะอนุกรรมการพิจารณาขึ้นทะเบียนวัคซีนโควิด19 ทั้งนี้ ขั้นตอนตั้งแต่การประเมินวิชาการถึงการอนุมัติจะใช้เวลาประมาณ 30 วัน
อย่างไรก็ตามในการประชุมครั้งนี้ ผู้แทนสภาหอการค้าและสภาอุตสาหกรรม ได้กล่าวยืนยันพร้อมจะรับผิดชอบค่าใช้จ่ายในการฉีดวัคซีนโควิด 19 ให้กับแรงงานภาคอุตสาหกรรม เพื่อให้เศรษฐกิจประเทศเดินหน้าไปได้
********************************8 มีนาคม 2564
วันพฤหัสบดีที่ 25 มีนาคม 2564
รพ.นพรัตนราชธานี เปิดห้องสวนหัวใจ รักษาโรคหัวใจและหลอดเลือด โดยไม่ต้องผ่าตัด รองรับคนกทม.ฝั่งตะวันออกและพื้นที่ใกล้เคียง
รัฐมนตรีช่วยว่าการกระทรวงสาธารณสุข เปิดห้องปฏิบัติการสวนหัวใจและหลอดเลือด ไม่ต้องผ่าตัดใหญ่ ลดอัตราการเสียชีวิต ลดระยะเวลาการนอนในโรงพยาบาล รองรับผู้ป่วยในกทม.ฝั่งตะวันออกและในพื้นที่ใกล้เคียง ที่ โรงพยาบาลนพรัตนราชธานี
วันนี้ (25 มีนาคม 2564) ที่โรงพยาบาลนพรัตนราชธานี กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ นายแพทย์สมบูรณ์ ทศบวร ผู้อำนวยการโรงพยาบาลนพรัตนราชธานี และคณะผู้บริหาร เปิดห้องปฏิบัติการสวนหัวใจและหลอดเลือด เพิ่มศักยภาพในการดูแลรักษาผู้ป่วยโรคหัวใจและหลอดเลือด
ดร.สาธิตกล่าวว่า โรคหัวใจขาดเลือดเฉียบพลันและกล้ามเนื้อหัวใจตายมีแนวโน้มสูงขึ้น และมีอัตราการเสียชีวิตสูงเป็นอันดับหนึ่งของผู้ป่วยหัวใจและหลอดเลือด เป็นภาวะวิกฤตชีวิตที่ต้องได้รับการรักษาอย่างเร่งด่วน เพื่อลดอัตราการเสียชีวิตของผู้ป่วยโรคนี้ในกทม.ฝั่งตะวันออกและในพื้นที่ใกล้เคียง อาทิเขตบางกะปิ สะพานสูงบึงกุ่ม ลาดกระบัง มีนบุรี หนองจอกสวนหลวง ลาดพร้าว บางเขน สายไหม หลักสี่ ดอนเมือง ที่มีรพ.นพรัตนราชธานีรองรับแต่ละปีมีผู้ป่วยโรคกล้ามเนื้อหัวใจขาดเลือดและกล้ามเนื้อหัวใจตายมารับบริการที่ห้องฉุกเฉินถึง400 - 450 รายคิดเป็นร้อยละ 20 ของผู้ป่วยฉุกเฉินทั้งหมด พบอัตราการเสียชีวิตสูงร้อยละ10 เนื่องจากต้องส่งต่อผู้ป่วยไปรักษาต่อในโรงพยาบาลภาครัฐและเอกชนที่มีศักยภาพสูงกว่า จึงได้พัฒนาศักยภาพด้านการสวนหัวใจและหลอดเลือด ซึ่งเป็นวิธีการรักษาโดยไม่ต้องผ่าตัด
“การเปิดให้บริการห้องปฏิบัติการสวนหัวใจและหลอดเลือดโรงพยาบาลนพรัตน์ราชธานีในครั้งนี้จะช่วยให้การวินิจฉัยและรักษาผู้ป่วยในกลุ่มนี้เป็นไปตามมาตรฐาน ด้วยเครื่องมือทางการแพทย์ที่ทันสมัย ได้ผลที่แม่นยำ โดยไม่ต้องผ่าตัดใหญ่ แผลมีขนาดเล็ก ลดระยะเวลาการนอนในโรงพยาบาล ผู้ป่วยฟื้นตัวได้เร็ว สามารถกลับไปใช้ชีวิตประจำวันได้ตามปกติ ประชาชนในพื้นที่กทม.ฝั่งตะวันออกและในพื้นที่ใกล้เคียงเข้าถึงบริการ สะดวกใกล้บ้าน” ดร.สาธิตกล่าว
ด้านนายแพทย์สมศักดิ์กล่าวว่า โรงพยาบาลนพรัตนราชธานี เป็นโรงพยาบาลขนาด 595 เตียง ในสังกัดกรมการแพทย์ ให้บริการทางการแพทย์ครบทุกสาขา ปัจจุบันมีอายุรแพทย์โรคหัวใจ 3 คน จบหลักสูตรอนุสาขาหัตถการปฏิบัติการรักษาโรคหัวใจและหลอดเลือด จากสถาบันโรคทรวงอกจำนวน 1 คน ได้พัฒนาศักยภาพการรักษาผู้ป่วยหัวใจและหลอดเลือด สามารถรักษาผู้ป่วยโรคหัวใจขาดเลือดด้วยการสวนหัวใจและหลอดเลือด (Cardiac Catheterization Laboratory Unit) ไม่ต้องผ่าตัด โดยใช้วิธีการขยายหลอดเลือดหัวใจด้วยบอลลูนเพื่อให้เลือดเข้าไปเลี้ยงหัวใจได้ตามปกติ และการใส่ขดลวดตาข่ายในเส้นเลือดหัวใจตีบเพื่อป้องกันการตีบซ้ำของเส้นเลือด นอกจากนี้ การพัฒนาบริการด้านโรคหัวใจแล้ว โรงพยาบาลนพรัตนราชธานี ยังเป็นสถาบันร่วมผลิตแพทย์และการพัฒนาหลักสูตรแพทย์ประจำบ้านอายุรศาสตร์ โดยห้องสวนหัวใจและหลอดเลือดจะเป็นแหล่งเรียนรู้ให้กับนักศึกษาแพทย์ แพทย์ประจำบ้าน และผู้ที่สนใจศึกษาดูงานด้วย
***************************** 25 มีนาคม 2564
วันศุกร์ที่ 5 มีนาคม 2564
ปลัดกอบชัยฯ นำคณะลงพื้นที่หนองคาย ตรวจเยี่ยมสถานประกอบการฟาร์มเลี้ยงปลานิลต้นแบบ สร้างงาน สร้างรายได้ให้ชุมชน พร้อมนำเอาเทคโนโลยี IoT Smart Factory มาใช้ในกระบวนการผลิต
นายกอบชัย สังสิทธิสวัสดิ์ ปลัดกระทรวงอุตสาหกรรม นำคณะลงพื้นที่ตรวจเยี่ยมบริษัท นาคราช ฟาร์ม 168 จำกัด อำเภอท่าบ่อ จังหวัดหนองคาย
วันนี้ (5 มีนาคม 2564) เวลา 09.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม นำคณะลงพื้นที่ตรวจเยี่ยมบริษัท นาคราช ฟาร์ม 168 จำกัด อำเภอท่าบ่อ จังหวัดหนองคาย ประกอบกิจการฟาร์มเลี้ยงปลานิลแบบบ่อผ้าใบที่มีระบบและขนาดใหญ่ รวมถึงการสร้างระบบลูกฟาร์ม (ผู้อนุบาลลูกปลา) โดยมีคู่ค้าหลักของธุรกิจ คือ บริษัท ซีพีเอฟ (ประเทศไทย) จำกัด (มหาชน) ในการซื้อขายลูกพันธุ์ปลานิลและอาหารปลา รวมทั้งขายส่งให้กับลูกค้ารายย่อยในพื้นที่อำเภอท่าบ่อ และพื้นที่ใกล้เคียง ซึ่งเป็นการสร้างงาน สร้างรายได้ให้กับชุมชน กว่า 150 ราย โดยในแต่ละปีสร้างรายได้ไม่น้อยกว่า 250 ล้านบาทต่อปี
โดยบริษัทฯ มีความต้องการพัฒนาระบบ Smart Farm โรงเรือนอบพาราโบลา (Solar Green House) และเครื่องแยกเนื้อและเปลือกหอยเชอรี่ในกิจการ ซึ่งปลัดกระทรวงอุตสาหกรรม ได้มอบหมายให้ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME D Bank) สาขาหนองคาย เข้ามาหารือเกี่ยวกับกองทุน และไ้ด้มอบหมายให้ทางศูนย์ส่งเสริมอุตสาหกรรม ภาคที่ 4 ประสานทางสถาบันไทย-เยอรมัน ว่าในประเทศไทยมีเครื่องจักรที่ทางบริษัทฯ ต้องการหรือไม่ เพื่อจะได้เครื่องจักรที่มีคุณภาพ ราคาที่ถูก และมีการซ่อมบำรุงในประเทศไทย
ทั้งนี้ ปลัดกระทรวงอุตสาหกรรม ได้กล่าวถึงนโยบายการพัฒนาอุตสาหกรรมไทยตามมาตรการ “ผลิตได้ ขายได้ อยู่ด้วยกันได้” เป็นหนึ่งในกลไกการขับเคลื่อนการพัฒนาอุตสาหกรรมให้มีศักยภาพ ตามแนวทาง "ตลาดและนวัตกรรม นำอุตสาหกรรมไทย" พร้อมชื่นชมบริษัทฯ ในการช่วยเหลือผู้ประกอบการรายเล็ก ให้เกิดการสร้างงานสร้างอาชีพ
ที่ผ่านมา บริษัทฯ เข้าร่วมโครงการของกระทรวงอุตสาหกรรม ได้แก่ 1. โครงการการพัฒนาการรวมกลุ่ม SMEs และเชื่อมโยงอุตสาหกรรม (Cluster) ซึ่งจากการเข้าร่วมโครงการบริษัทฯ มีสถานที่ผลิตที่มีมาตรฐานในการผลิตที่ดี สามารถผลิตสินค้าที่มีคุณภาพ และมีความปลอดภัยต่อผู้บริโภค 2. โครงการยกระดับศูนย์ปฏิรูปอุตสาหกรรมเพื่อขับเคลื่อน SMEs สู่สากล (ITC) กิจกรรมยกระดับกระบวนการผลิตสู่อุตสาหกรรมศักยภาพ (Process Transform) ซึ่งจากการเข้าร่วมโครงการบริษัทฯ สามารถลดต้นทุนด้านแรงงาน และลดต้นทุนด้านการผลิตจากการพัฒนาระบบ IoT Smart Factory โดยบริษัทฯ สามารถลดต้นทุนได้กว่า 126,000 บาท/ปี และ 3. การเชื่อมโยงตลาดและการบูรณาการโดยร่วมมือกันระหว่างภาครัฐ ภาคเอกชน และหน่วยงานที่เกี่ยวข้องในการช่วยเหลือด้านการบริหารจัดการธุรกิจ การเพิ่มช่องทางการตลาด ซึ่งจากการเข้าร่วมโครงการบริษัทฯ สามารถเป็นแหล่งผลิตวัตถุดิบ โดยได้เชื่อมโยงธุรกิจกับผลิตภัณฑ์ปลาร้า ตรา แซ่บไมค์ (ZAP MIKE) และบริษัท อำพลฟู๊ดส์ โพรเซสซิ่ง จำกัด
โดยมีนายสมพล โนดไธสง ผู้ตรวจราชการกระทรวงอุตสาหกรรม นายณัฐ อารีกุล อุตสาหกรรมจังหวัดหนองคาย นายพัตทอง กิตติวัฒน์ อุตสาหกรรมจังหวัดขอนแก่น นายติณห์ เจริญใจ ผู้อำนวยการศูนย์ส่งเสริมอุตสาหกรรมภาคที่ 4 นายพิชิต มิทราวงศ์ ผู้ช่วยกรรมการผู้จัดการ SME D Bank ร่วมลงพื้นที่ และมีคุณจีระวัฒน์ ศรีบ้านโพน เจ้าของบริษัทฯ และนายพรภิรมย์ พินทะปะกัง (ไมค์ ภิรมย์พร) เจ้าของแบรนด์แซ่บไมค์ ให้การต้อนรับ #กระทรวงอุตสาหกรรม #prindustrymoi #SMEDBank #IoTSmartFactory
วันพฤหัสบดีที่ 25 มีนาคม 2564
รมว.ยุติธรรม ลงพื้นที่ตรวจเยี่ยมและรับฟังรายงานผลการปฏิบัติการ "ชุมชนสีขาวสร้างสุข" ณ สุเหร่าปากคลองลำรี
นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจเยี่ยมและรับฟังรายงานผลการปฏิบัติการ "ชุมชนสีขาวสร้างสุข" ครั้งที่ ๑/๒๕๖๔
ในวันพุธที่ ๒๔ มีนาคม ๒๕๖๔ เวลา ๐๗.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม ลงพื้นที่ตรวจเยี่ยมและรับฟังรายงานผลการปฏิบัติการ "ชุมชนสีขาวสร้างสุข" ครั้งที่ ๑/๒๕๖๔ พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม และนายวิชัย ไชยมงคล เลขาธิการ ป.ป.ส. โดยมีนายสุจินต์ ไชยชุมศักดิ์ ผู้ว่าราชการจังหวัดนนทบุรี หัวหน้าส่วนราชการในพื้นที่จังหวัดนนทบุรี และประชาชนชุมชนสุเหร่าปากคลองลำรี เข้าร่วมต้อนรับฯ ณ มัสยิดน๊ะฮ์ฎอตุ๊ลอิสลาห์ สุเหร่าปากคลองลำรี ตำบลละหาร อำเภอบางบัวทอง จังหวัดนนทบุรี ซึ่งเป็นพื้นที่เครือข่ายตามกองทุนแม่ของแผ่นดิน และเป็นตำบลสีขาวในด้านการสร้างพื้นที่ปลอดภัยในหมู่บ้าน/ชุมชน
รมว.ยุติธรรม กล่าวว่า กระทรวงยุติธรรม มีภารกิจ ในการอำนวยความยุติธรรมให้กับประชาชนหลากหลายด้านไม่เพียงแต่เรื่องของยาเสพติดเท่านั้น ยังมีหน่วยงานต่างๆ ที่จะช่วยดูแลประชาชนในด้านการไกล่เกลี่ยระงับข้อพิพาท การช่วยเหลือเยียวยาเหยื่ออาชญากรรม การสร้างสังคมให้ปลอดภัยด้วยการใช้เครื่องมือติดตามตัวอิเล็กทรอนิกส์ (กำไล EM) เป็นต้น โดยได้บูรณาการร่วมกับหน่วยงานในพื้นที่ ทั้งฝ่ายปกครอง และตำรวจ ทั้งนี้ ปัญหายาเสพติดเป็นเรื่องที่รัฐบาล โดยพลเอก ประยุทธ์ จันทร์โอชา ให้ความสำคัญ และได้มีแนวทางในการปราบปรามยาเสพติดด้วยการยึดทรัพย์ตัดวงจรยาเครือข่ายยาเสพติด ด้วยการเพิ่มเป้าหมายการยึดทรัพย์จากเดิม ๖๐๐ ล้านบาทต่อปี เป็น ๖,๐๐๐ ล้านบาทต่อปี นอกจากนี้ ทางกฎหมายจะเปิดโอกาสให้สามารถยึดทรัพย์เครือข่ายยาเสพติดย้อนหลังได้ด้วย โดยต้องรอการผลพิจารณาประมวลกฎหมายยาเสพติดภายในต้นเดือนหน้า
จากนั้น รมว.ยุติธรรม ได้เยี่ยมชมผลการดำเนินงานด้านการป้องกันและปราบปรามยาเสพติด ในพื้นที่จากหน่วยงานต่างๆ อาทิ ตำรวจภูธรจังหวัดนนทบุรี ศูนย์ยุติธรรมชุมชนตำบลละหาร เป็นต้น
วันศุกร์ที่ 12 มีนาคม 2564
กรมการจัดหางาน ติวเข้มเจ้าหน้าที่ทั่วประเทศ เตรียมรับพรบ.คุ้มครองข้อมูลส่วนบุคคล
อธิบดีกรมการจัดหางาน สั่งเตรียมความพร้อมก่อน พรบ.คุ้มครองข้อมูลส่วนบุคคล พ.ศ. 2562 จะมีผลบังคับใช้ 1 มิถุนายน 2564
นายสุชาติ พรชัยวิเศษกุล อธิบดีกรมการจัดหางาน เปิดเผยว่า กรมการจัดหางานในฐานะหน่วยงานของรัฐ ให้ความสำคัญกับกฎหมายว่าด้วยการคุ้มครองข้อมูลส่วนบุคคล และเห็นถึงความจำเป็นที่ผู้บริหาร และบุคลากรในหน่วยงาน ต้องเป็นผู้มีความรู้ความเข้าใจตามข้อกำหนดของกฎหมาย เพื่อนำมาปฏิบัติให้สอดคล้องกับภารกิจกรมการจัดหางานในการส่งเสริมการมีงานทำ และคุ้มครองคนหางาน ซึ่งประกอบด้วย ด้านจัดหางานในประเทศ ด้านจัดหางานต่างประเทศ ด้านการบริหารจัดการการทำงานของคนต่างด้าว รวมทั้งการตรวจและคุ้มครองคนหางาน ซึ่งภารกิจในแต่ละด้านมีความเกี่ยวข้องกับการบริหารจัดการข้อมูลส่วนบุคคล ทั้งในกระบวนการจัดเก็บรวบรวมข้อมูลโดยผู้ปฏิบัติงาน และการประมวลผลโดยระบบเทคโนโลยีดิจิทัล
“วันที่ 12 มีนาคม 2564 กรมการจัดหางาน มีการจัดอบรมพระราชบัญญัติคุ้มครองข้อมูลส่วนบุคคล พ.ศ. 2562 ผ่านสื่อออนไลน์ แบบสื่อสารสองทาง (VDO Conference) โดยมอบหมายนายสมชาย มรกตศรีวรรณ รองอธิบดีกรมการจัดหางาน เป็นประธานเปิดการอบรม และเป็นตัวแทนผู้บริหารในการซักซ้อมเตรียมความพร้อมก่อนพรบ.คุ้มครองข้อมูลส่วนบุคคล พ.ศ. 2562 จะมีผลบังคับใช้ในวันที่ 1 มิถุนายน 2564 ร่วมกับผู้บริหาร ข้าราชการ และเจ้าหน้าที่ที่เกี่ยวข้อง ทั้งในส่วนกลางและส่วนภูมิภาค โดยมีวัตถุประสงค์เพื่อให้บุคลากรทราบแนวทางป้องกันการละเมิดสิทธิข้อมูลส่วนบุคคล หรือสร้างความเสียหายให้แก่เจ้าของข้อมูล ซึ่งอาจส่งผลกระทบถึงความเชื่อมั่นของประชาชนเจ้าของข้อมูล ในส่วนของหน่วยงานสามารถยกระดับความเชื่อมั่นในมาตรฐานการจัดเก็บ ใช้ หรือเผยแพร่ข้อมูลส่วนบุคคล มีขอบเขตในการจัดเก็บ ใช้ หรือเผยแพร่ข้อมูลส่วนบุคคลที่ชัดเจน และการดำเนินการเกี่ยวกับข้อมูลส่วนบุคคลมีความโปร่งใส รับผิดชอบต่อสังคม ตรวจสอบได้ นอกจากนี้ทางกรมฯยังมีเป้าหมายให้ผู้เข้ารับการฝึกอบรมจากทุกจังหวัด เป็นผู้นำร่องปฏิบัติงานตามกฎหมายว่าด้วยการคุ้มครองข้อมูลส่วนบุคคลของไทยอย่างมีประสิทธิภาพ ครบถ้วน ลดความเสี่ยงในการทำผิดกฎหมายตามพรบ.คุ้มครองข้อมูลส่วนบุคคล และสามารถแนะนำ ถ่ายทอดความรู้ที่ถูกต้องแก่ผู้ใต้บังคับบัญชาหรือผู้ร่วมงานได้” อธิบดีกรมการจัดหางาน กล่าว
นายสุชาติฯ กล่าวเพิ่มเติมว่า ขณะนี้ได้เริ่มสร้างกระบวนการและแนวทางปฏิบัติที่รัดกุม ชัดเจน เพื่อให้มีองค์ความรู้ และการเตรียมความพร้อมในการคุ้มครองข้อมูลส่วนบุคคลสำหรับผู้บริหาร ตลอดจนเจ้าหน้าที่ผู้ปฏิบัติ เพื่อประโยชน์ในงานบริการประชาชนและป้องกันการกระทำผิด ซึ่งมีบทลงโทษทั้งทางแพ่งและอาญา
สำหรับพระราชบัญญัติคุ้มครองข้อมูลส่วนบุคคล พ.ศ. 2562 นี้มีสาระสำคัญเพื่อให้การคุ้มครองข้อมูลส่วนบุคคลมีประสิทธิภาพ โดยกำหนดหน้าที่และความรับผิดชอบที่เหมาะสม ส่งเสริมการใช้ข้อมูลในการพัฒนานวัตกรรมอย่างมั่นคงปลอดภัย สร้างความโปร่งใสและเป็นธรรมในการใช้ข้อมูลส่วนบุคคล และสุดท้ายเพื่อให้มีมาตรการเยียวยาจากการถูกละเมิดสิทธิในข้อมูลส่วนบุคคลที่มีประสิทธิภาพ
วันอาทิตย์ที่ 14 มีนาคม 2564
ปลัด ทส. ยืนยันเร่งพัฒนาโครงสร้างพื้นฐาน บ้านบางกลอยล่าง ให้เพียงพอ เพื่อแก้ไขปัญหาให้กับชาวบ้านที่ยังขาดแลน
ปลัด ทส. ยืนยันเร่งพัฒนาโครงสร้างพื้นฐาน บ้านบางกลอยล่าง ให้เพียงพอ เพื่อแก้ไขปัญหาให้กับชาวบ้านที่ยังขาดแลน
ปลัด ทส. ยืนยันเร่งพัฒนาโครงสร้างพื้นฐาน บ้านบางกลอยล่าง ให้เพียงพอ เพื่อแก้ไขปัญหาให้กับชาวบ้านที่ยังขาดแลน
วันนี้ (14 มีนาคม 2564) นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ลงพื้นที่ติดตามสถานการณ์การแก้ไขปัญหาโครงสร้างพื้นฐานให้กับชาวบ้านบางกลอยล่าง ณ ต.ห้วยแม่เพรียง อ.แก่งกระจาน จ.เพชรบุรี ตามนโยบายของรองนายกรัฐมนตรี (พลเอก ประวิตร วงษ์สุวรรณ) และรัฐมนตรีว่าการกระทรวงทรัพยากรธรรมชาติและสิ่งแวดล้อม (นายวราวุธ ศิลปอาชา) ที่ยืนยันให้เร่งแก้ไขปัญหาโครงสร้างพื้นฐานให้กับชาวบ้านบางกลอยล่าง เพื่อพัฒนาคุณภาพชีวิตให้ชาวบ้านสามารถทำกินในพื้นที่ที่จัดสรรให้ ได้โดยเร็ว
โดยนายจตุพร บุรุษพัฒน์ ปลัดกระทรวงฯ ได้ลงพื้นที่สำรวจสภาพแวดล้อมของพื้นที่โดยรอบบ้านบางกลอยล่าง พร้อมพูดคุยสอบถามถึงสภาพพื้นที่ สภาพปัญหา และสภาพความเป็นอยู่ของชาวบ้านอย่างชัดเจนร่วมกับผู้นำชุมชนทั้ง 2 หมู่บ้าน พร้อมตรวจติดตามการดำเนินงานระบบโครงสร้างพื้นฐานของบ้านโป่งลึกและบ้านบางกลอยล่าง อาทิ โครงการพัฒนาแหล่งน้ำบ้านบางกลอย โครงการพัฒนาระบบผลิตน้ำดื่มจากน้ำบาดาล และการสำรวจแปลงที่ดินทำกิน นอกจากนี้ ยังได้เดินดู
ในโอกาสนี้ นายจตุพร ยังได้แวะเยี่ยมบ้านของ นอแอ๊ะ มีมิ ลูกชายของปู่คออี้ มีมิ อดีตผู้นำทางจิตวิญญาณของชาวบ้านบางกลอย พร้อมมอบข้าวสารและอาหารแห้งให้กับชาวบ้าน และมอบทุนอาหารกลางวันให้กับเด็กนักเรียนโรงเรียนตำรวจตระเวนชายแดนบ้านโป่งลึก-บางกลอย
นายจตุพร กล่าวว่า “วันนี้การทำงานของภาครัฐต้องปรับท่าที ต้องพูดคุยทำความเข้าใจกันด้วยความอะลุ้มอล่วย ส่วนเรื่องไหนที่ผิดกฎหมายก็ต้องว่าไปตามขั้นตอน ต้องชัดเจน ส่วนโครงสร้างพื้นฐานที่เป็นปัญหาอยู่ต้องสะสางโดยเร็ว โดยเริ่มต้นต้องช่วยกันเคลียร์พื้นที่ร่วมกับชุมชน เพื่อให้เกิดการพัฒนาพื้นที่ให้ใช้ประโยชน์จากที่ดินได้ ส่วนเรื่องการพัฒนาแหล่งน้ำเพิ่มเติม ให้เร่งสำรวจและวางระบบกระจายน้ำให้ครอบคลุมพื้นที่ทั้งบ้านโป่งลึกและบ้านบางกลอยล่างต่อไป โดยให้ชาวบ้านในพื้นที่เข้ามามีส่วนร่วมด้วย”
วันจันทร์ที่ 1 มีนาคม 2564
[ข่าวปลอม] ขสมก. เตรียมยกเลิกรถเมล์แก้ปัญหารถติด ภายในเดือนมกราคม ปี 2565
องค์การขนส่งมวลชนกรุงเทพ (ขสมก.) กระทรวงคมนาคม ได้ชี้แจงข้อเท็จจริงว่า ขสมก. ยังไม่มีแผนในการยกเลิกให้บริการรถเมล์
องค์การขนส่งมวลชนกรุงเทพ (ขสมก.) กระทรวงคมนาคม ขอชี้แจงข้อเท็จจริงจากประเด็นเตรียมยกเลิกรถเมล์แก้ปัญหารถติด ภายในเดือนมกราคม ปี 2565 ว่า ขสมก. ยังไม่มีแผนในการยกเลิกให้บริการรถเมล์ ซึ่งขณะนี้อยู่ระหว่างนำเสนอแผนฟื้นฟูกิจการองค์การต่อคณะรัฐมนตรี โดยในแผนจะมีการเช่ารถเพื่อมาวิ่งให้บริการประชาชนเพิ่ม และในอนาคตจะมีเฉพาะรถโดยสารปรับอากาศเท่านั้น
วันศุกร์ที่ 5 มีนาคม 2564
ปลัดกระทรวงมหาดไทยส่งมอบมวลสารศักดิ์สิทธิ์ทุกจังหวัดทั่วประเทศ ประกอบการจัดสร้างพระพุทธชินญาณวิสุทธิ พระพุทธรูปประจำสำนักงาน ก.พ.
ปลัดกระทรวงมหาดไทยส่งมอบมวลสารศักดิ์สิทธิ์ทุกจังหวัดทั่วประเทศ ประกอบการจัดสร้างพระพุทธชินญาณวิสุทธิ พระพุทธรูปประจำสำนักงาน ก.พ.
เมื่่อวันที่ 4 มี.ค. 64 เวลา 14.00 น. ที่ห้องรับรองปลัดกระทรวงมหาดไทย อาคารศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เป็นประธานในพิธีมอบมวลสารศักดิ์สิทธิ์ประกอบการจัดสร้างพระพุทธชินญาณวิสุทธิ พระพุทธรูปประจำสำนักงานคณะกรรมการข้าราชการพลเรือน (สำนักงาน ก.พ.) โดยมี หม่อมหลวงพัชรภากร เทวกุล เลขาธิการ ก.พ. นายนิรัตน์ พงษ์สิทธิถาวร รองปลัดกระทรวงมหาดไทย นายธนาคม จงจิระ อธิบดีกรมการปกครอง นางสาวสุลักขณา ธรรมานุสติ รองเลขาธิการ ก.พ. นางชุติมา หาญเผชิญ รองเลขาธิการ ก.พ. นางสุทธิลักษณ์ เอื้อจิตถาวร ที่ปรึกษาระบบราชการ ร้อยตำรวจโทหญิง สุทธิมา พิพัฒน์พิบูลย์ ที่ปรึกษาระบบราชการ และผู้บริหารสำนักงาน ก.พ. ร่วมรับมอบ
หม่อมหลวงพัชรภากร เทวกุล เปิดเผยว่า สำนักงาน ก.พ. จะดำเนินการสร้างพระพุทธรูปประจำสำนักงาน ก.พ.เพื่อเป็นการน้อมรำลึกในพระมหากรุณาธิคุณ พระบาทสมเด็จพระปกเกล้าเจ้าอยู่หัว ที่ได้ทรงพระกรุณาโปรดเกล้าฯ ประกาศใช้พระราชบัญญัติระเบียบข้าราชการพลเรือน พุทธศักราช 2471 และเพื่อเป็นศูนย์รวมจิตใจแก่ข้าราชการและเจ้าหน้าที่สำนักงาน ก.พ. ทุกคน ให้ยึดมั่นในคุณธรรมจริยธรรมอันดีงาม โดยได้รับเมตตาจาก สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โปรดประทานนามพระพุทธรูปว่า “พระพุทธชินญาณวิสุทธิ” แปลว่า พระพุทธเจ้าผู้ทรงชนะมารและมีพระญาณอันหมดจด โดยได้ขอความอนุเคราะห์กระทรวงมหาดไทยสนับสนุนมวลสารศักดิ์สิทธิ์จากพระเกจิอาจารย์ที่ประชาชนเคารพนับถือจากทุกจังหวัดทั่วประเทศมาประกอบการจัดสร้างพระพุทธรูป
นายฉัตรชัย พรหมเลิศ กล่าวว่า กระทรวงมหาดไทยมีความยินดีที่ได้เป็นส่วนหนึ่งในการจัดสร้างพระพุทธรูปประจำสำนักงาน ก.พ. โดยได้ประสานไปยังผู้ว่าราชการจังหวัดทุกจังหวัดพิจารณาจัดหามวลสารศักดิ์สิทธิ์ที่สุดของจังหวัดจังหวัดละ 1 มวลสาร เช่น แผ่นทองคำเปลว แผ่นเงิน แผ่นนาคที่ลงอักขระโดยพระเกจิอาจารย์ซึ่งเป็นที่เคารพนับถือของพุทธศาสนิกชน ชนวนพระเก่าชนวนโลหะจากการสร้างวัตถุมงคล ผงพระ ผงธูปจากสถานที่ศักดิ์สิทธิ์ ใบโพธิ์และเกสรดอกไม้ อิฐและดินจากศาลหลักเมือง เป็นต้น
วันจันทร์ที่ 22 มีนาคม 2564
ผู้ตรวจฯ ดีอีเอส บรรยาย หลักสูตร “อัยการพิเศษฝ่าย” รุ่นที่ 7 เรื่อง
ผู้ตรวจฯ ดีอีเอส บรรยาย หลักสูตร “อัยการพิเศษฝ่าย” รุ่นที่ 7 เรื่อง "ภัยคุกคาม การป้องกันและปราบปรามการกระทำผิดทางเทคโนโลยี"
เมื่อวันที่ 22 มีนาคม 2564 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม เป็นวิทยากรบรรยาย หลักสูตร “อัยการพิเศษฝ่าย” รุ่นที่ 7 หัวข้อ "ภัยคุกคาม การป้องกันและปราบปรามการกระทำผิดทางเทคโนโลยี" ณ ห้องแกรนด์บอลรูม 2 ชั้น 3 โรงแรม ดิ เอมเมอรัลด์ ซึ่งมีอัยการพิเศษฝ่าย และบุคลากรภายนอกจากหน่วยราชการอื่น ร่วมอบรมจำนวน 90 คน ทั้งนี้เพื่อให้ผู้เข้ารับการอบรม รับทราบและเข้าใจถึงภัยคุกคามที่เกิดขึ้นในปัจจุบัน และแนวทางการป้องกันและปราบปรามเกี่ยวกับเทคโนโลยีดิจิทัล กับกระแสการเปลี่ยนแปลงโลก หลักการและสาระสำคัญทางกฎหมายการก่ออาชญากรรมทางคอมพิวเตอร์ในรูปแบบต่างๆ รวมทั้งวิธีการป้องกันและปราบปรามอาชญากรรมทางคอมพิวเตอร์ เป็นต้น
************************
วันพฤหัสบดีที่ 11 มีนาคม 2564
การประชุมการพัฒนาระบบเทคโนโลยีสารสนเทศสำหรับการกำกับติดตามการปฏิบัติงานของ สอจ. 76 จังหวัด
ปลัดฯ กอบชัย เป็นประธานการประชุมการพัฒนาระบบเทคโนโลยีสารสนเทศสำหรับการกำกับติดตามการปฏิบัติงานของ สอจ. 76 จังหวัด
วันนี้ (11 มีนาคม 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมการพัฒนาระบบเทคโนโลยีสารสนเทศสำหรับการกำกับติดตามการปฏิบัติงานของ สอจ. 76 จังหวัด โดยมี นางวรวรรณ ชิตอรุณ รองปลัดกระทรวงอุตสาหกรรม นายสุระ เพชรพิรุณ นายสมพล โนดไธสง นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรมรักษาการในตำแหน่งผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหาร เข้าร่วม ณ ห้องประชุม อก.1 สำนักงานปลัดกระทรวงอุตสาหกรรม
สำหรับการประชุมดังกล่าว เป็นการพัฒนาระบบเทคโนโลยีสารสนเทศของ สปอ. เพื่อใช้เป็นเครื่องมือ กลไกในการปรับเปลี่ยนและเสริมสร้างการทำงานของหน่วยงานให้มีประสิทธิภาพเพิ่มมากขึ้น ให้สอดคล้องตามนโยบายการปฏิรูประบบราชการสู่ 4.0 ในด้าน Digital Transformation โดยได้พัฒนาระบบการกำกับติดตามการปฏิบัติงานที่สำคัญของ สำนักงานจังหวัดทั้ง 76 จังหวัด ซึ่งในระยะแรกได้พัฒนางานการกำกับติดตามกระบวนงานพิจารณาการอนุญาตต่าง ๆ ของ สอจ. ตาม พ.ร.บ. การอำนวยความสะดวกในการพิจารณาอนุญาตของทางราชการ พ.ศ. 2558 หรือระบบ I-control ผ่านระบบ Application/Software ชื่อ I-Control (i-C) ทั้งนี้ ยังมีอุตสาหกรรมจังหวัด ทั้ง 76 จังหวัด เข้าร่วมการประชุมทางไกลผ่านระบบ Web Conference (ZOOM) อีกด้วย
วันจันทร์ที่ 15 มีนาคม 2564
ปลัดวธ.เป็นประธานการประชุมคณะอนุกรรมการด้านการประเมินชุมชน องค์กร อำเภอ และจังหวัดคุณธรรม ครั้งที่ ๑/๒๕๖๔
ปลัดวธ.เป็นประธานการประชุมคณะอนุกรรมการด้านการประเมินชุมชน องค์กร อำเภอ และจังหวัดคุณธรรม ครั้งที่ ๑/๒๕๖๔
วันที่ ๑๕ มีนาคม ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะอนุกรรมการด้านการประเมินชุมชน องค์กร อำเภอ และจังหวัดคุณธรรม ครั้งที่ ๑/๒๕๖๔ โดยมี นางพิมพ์กาญจน์ ชัยจิตร์สกุล ที่ปรึกษากระทรวงวัฒนธรรม นายเกรียงศักดิ์ บุญประสิทธิ์ อธิบดีกรมการศาสนา คณะอนุกรรมการฯ ผู้แทนจากกระทรวงต่าง ๆ อาทิ กระทรวงศึกษาธิการ กระทรวงการพัฒนาสังคมและความมั่นคงของมนุษย์ กระทรวงมหาดไทย กระทรวงสาธารณสุข กรุงเทพมหานคร ข้าราชการ และเจ้าหน้าที่ที่เกี่ยวข้องเข้าร่วม ณ ศูนย์ประชุม ชั้น ๘ กระทรวงวัฒนธรรม
วันจันทร์ที่ 8 มีนาคม 2564
ดีอีเอส ต้อนรับอัครราชทูตญี่ปุ่น หารือความร่วมมืออาเซียน-ญี่ปุ่น เร่งพัฒนาบุคลากรความมั่นคงปลอดภัยไซเบอร์ (AJCCBC) โครงการ INNO-vation และโครงการ Local 5G
ดีอีเอส ต้อนรับอัครราชทูตญี่ปุ่น หารือความร่วมมืออาเซียน-ญี่ปุ่น เร่งพัฒนาบุคลากรความมั่นคงปลอดภัยไซเบอร์ (AJCCBC) โครงการ INNO-vation และโครงการ Local 5G
เมื่อวันที่8มีนาคม2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมให้การต้อนรับMr. OBA Yuichiอัครราชทูตฝ่ายเศรษฐกิจสถานเอกอัครราชทูตญี่ปุ่นในโอกาสขอเข้าเยี่ยมคารวะณห้องรับรองชั้น8สำนักงานปลัดกระทรวงดิจิทัลเพื่อเศรษฐกิจและสังคมในโอกาสนี้Mr. OBA Yuichiได้นำเรียนความคืบหน้าโครงการสำคัญที่ดำเนินร่วมกับกระทรวงดิจิทัลเพื่อเศรษฐกิจและสังคมอาทิการจัดการอบรมภายใต้ศูนย์ความร่วมมืออาเซียน-ญี่ปุ่นเพื่อพัฒนาบุคลากรความมั่นคงปลอดภัยไซเบอร์(AJCCBC)โครงการINNO-vationและโครงการLocal 5G พร้อมกันนี้ปลัดกระทรวงดิจิทัลฯได้แสดงความขอบคุณญี่ปุ่นที่สนับสนุนความร่วมมือด้านต่างๆตลอดปีที่ผ่านมาเป็นอย่างดีและแจ้งให้ฝ่ายญี่ปุ่นทราบถึงแผนการจัดพิธีเปิดศูนย์AJCCBCที่คาดว่าจะจัดขึ้นภายในปีนี้หลังจากกิจกรรมดังกล่าวถูกเลื่อนออกไปเนื่องจากสถานการณ์การแพร่ระบาดของโควิด– 19และความประสงค์ผลักดันการลงนามบันทึกความร่วมมือด้านกิจการไปรษณีย์ระหว่างกระทรวงดิจิทัลเพื่อเศรษฐกิจและสังคมและกระทรวงกิจการภายในและการสื่อสารแห่งประเทศญี่ปุ่น
****************
วันพฤหัสบดีที่ 4 มีนาคม 2564
กรุงไทยผนึก DBS สิงคโปร์เปิดบริการโอนเงินไปต่างประเทศกึ่งเรียลไทม์ ค่าธรรมเนียมเพียง 99 บาท
กรุงไทยร่วมกับ DBS หนึ่งในผู้นำด้าน Digital Banking ของโลก เปิดให้บริการโอนเงินไปต่างประเทศ เพื่อเพิ่มช่องทางการโอนเงินระหว่างประเทศกึ่งเรียลไทม์ นำร่อง 4 สกุลเงินหลัก ได้แก่ USD GBP HK และ SGD ด้วยโปรโมชั่นค่าธรรมเนียมเพียง 99 บาท ถึง 30 เมษายน 2564
นายพิชิต จงสฤษดิ์หวัง ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า ธนาคารได้ร่วมกับ DBS หนึ่งในผู้นำด้าน Digital Banking ของโลก เปิดให้บริการโอนเงินไปต่างประเทศ เพื่อเพิ่มช่องทางการโอนเงินระหว่างประเทศกึ่งเรียลไทม์ นำร่อง 4 สกุลเงินหลัก ได้แก่ ดอลลาร์สหรัฐ(USD) ปอนด์สเตอร์ลิง (GBP) ดอลลาร์ฮ่องกง (HK) และ ดอลลาร์สิงคโปร์ (SGD) ด้วยโปรโมชั่นค่าธรรมเนียมเพียง 99 บาท ถึง 30 เมษายน 2564 โดยสามารถเลือกหักเงินจากบัญชีเงินฝาก หรือ Krungthai Travel Card ด้วยเรทดีที่สุด พร้อมให้บริการแล้ววันนี้ ที่ธนาคารกรุงไทยทุกสาขาทั่วประเทศ และจะพร้อมให้บริการผ่านแอปพลิเคชัน Krungthai NEXT ภายในเดือนเมษายน 2564 สอบถามข้อมูลเพิ่มเติมที่ Krungthai Call Center โทร. 02-111-1111
วันเสาร์ที่ 20 มีนาคม 2564
"วราวุธ” ชื่นใจ ความสำเร็จน้ำบาดาลเพื่อการเกษตรที่อำนาจเจริญ หลังช่วยชาวบ้านหนองเม็ก พ้นภัยแล้งซ้ำซาก ปลูกผักอินทรีย์ขายได้เดือนละ 8 แสนบาท
"วราวุธ” ชื่นใจ ความสำเร็จน้ำบาดาลเพื่อการเกษตรที่อำนาจเจริญ หลังช่วยชาวบ้านหนองเม็ก พ้นภัยแล้งซ้ำซาก ปลูกผักอินทรีย์ขายได้เดือนละ 8 แสนบาท
"วราวุธ” ชื่นใจ ความสำเร็จน้ำบาดาลเพื่อการเกษตรที่อำนาจเจริญ หลังช่วยชาวบ้านหนองเม็ก พ้นภัยแล้งซ้ำซาก ปลูกผักอินทรีย์ขายได้เดือนละ 8 แสนบาท
วันนี้ (20 มี.ค. 64) เวลา 10.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นำทีมลงพื้นที่ติดตามผลการดำเนินงานโครงการพัฒนาน้ำบาดาลเพื่อการเกษตรบ้านหนองเม็ก จ.อำนาจเจริญ พร้อมเยี่ยมชมระบบการบริหารจัดการน้ำบาดาล ของกลุ่มผักอินทรีย์บ้านหนองเม็ก การให้น้ำระบบน้ำหยดและระบบพ่นหมอกในแปลงปลูกผักอินทรีย์ รวมถึงขั้นตอนต่างๆ ในโรงงานบรรจุผลผลิต หลังโครงการสำเร็จช่วยชาวบ้านพ้นภัยแล้งซ้ำซาก มีน้ำบาดาลใช้ ปลูกผักอินทรีย์ขายรายได้ถึงเดือนละ 8 แสนบาท โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วม และมีนายพิจิตร บุญทัน รองผู้ว่าราชการจังหวัดอำนาจเจริญ พร้อมประชาชนในพื้นที่ร่วมให้การต้อนรับ
นายวราวุธ ศิลปอาชา ได้ให้ความสนใจและชื่นชมการดำเนินงานของกลุ่มเกษตรกร ที่มีความเข้มแข็ง สามารถต่อยอดผลผลิตจากแหล่งน้ำบาดาลจนเกิดเป็นผลสำเร็จของชุมชนได้เป็นอย่างดี โดยโครงการพัฒนาน้ำบาดาล เพื่อการเกษตรบ้านหนองเม็ก เป็นอีกหนึ่งต้นแบบความสำเร็จในการช่วยเหลือและบรรเทาความเดือดร้อนของประชาชนในพื้นที่ประสบปัญหาภัยแล้งขาดแคลนน้ำ ภายใต้การทำงานแบบบูรณาการร่วมกันของทุกหน่วยงานที่เกี่ยวข้อง เพื่อให้บรรลุเป้าหมายสำคัญคือ การทำให้ประชาชนกินดีอยู่ดี มีความสุข โดยเฉพาะเรื่องน้ำกินน้ำใช้ และน้ำเพื่อการเกษตร
ทั้งนี้ ในปีงบประมาณ 2562 และ 2563 ได้จัดสรรงบประมาณในการจัดทำโครงการเพื่อให้มีน้ำเพียงพอต่อการทำการเกษตร โดยสามารถผลิตน้ำสำหรับใช้ในการเกษตรเพิ่มขึ้น กว่า 32,850 ลูกบาศก์เมตรต่อปี พื้นที่ที่ได้รับประโยชน์เพิ่มขึ้น 477 ไร่ เกษตรกรได้รับประโยชน์ 39 ราย และมีโรงเรือนปลูกผักเพิ่มขึ้น 160 โรงเรือน ส่งผลให้ปัจจุบันกลุ่มเกษตรอินทรีย์บ้านหนองเม็กสามารถผลิตสินค้าที่ได้คุณภาพมาตรฐานเพิ่มมากขึ้น และมีรายได้จากการจำหน่ายผลผลิตถึงเดือนละ 800,000 บาท
วันศุกร์ที่ 12 มีนาคม 2564
ดันไทยเป็นศูนย์กลาง “การผลิต - ส่งออก” ยานยนต์ในอาเซียน
...
สถานการณ์การระบาดโรคโควิด-19 ยังมีคงอยู่ แต่การพัฒนาเศรษฐกิจของประเทศก็ต้องเดินหน้าต่อ ล่าสุด เมื่อเดือน ม.ค. ที่ผ่านมา รัฐบาลโดยกระทรวงอุตสาหกรรมได้บรรลุข้อตกลงร่วมกันกับ 10 ประเทศในอาเซียน เรื่องการยอมรับร่วมผลการตรวจสอบและรับรองผลิตภัณฑ์ยานยนต์ของอาเซียนเป็นที่เรียบร้อย
.
โดยสาระสำคัญของข้อตกลงร่วมกันฯ ได้แก่
1. การปรับมาตรฐานของประเทศสมาชิกอาเซียนให้สอดคล้องกันโดยอ้างอิงมาตรฐานระหว่างประเทศ
2. การยอมรับร่วมในผลการตรวจสอบและรับรองที่ดำเนินการโดยห้องปฏิบัติการทดสอบ หรือหน่วยรับรองที่ขึ้นบัญชีรายชื่อในอาเซียน
3. การปรับระบบด้านกฎระเบียบให้เป็นหนึ่งเดียวกัน เพื่อเป็นการอำนวยความสะดวกทางการค้าให้ผู้ประกอบการภายในภูมิภาค และลดอุปสรรคอันเนื่องมาจากมาตรการกีดกันทางการค้าต่าง ๆ
.
จากการบรรลุข้อตกลงร่วมกันดังกล่าว จะทำให้ประเทศไทยได้รับประโยชน์เป็นอย่างมาก เพราะว่าอุตสาหกรรมการผลิตยานยนต์และชิ้นส่วน รวมทั้งโครงสร้างพื้นฐานด้านการตรวจสอบรับรองของประเทศไทยมีความพร้อมอยู่แล้ว เช่น สถาบันยานยนต์ และศูนย์ทดสอบยานยนต์และยางล้อแห่งชาติ (ATTRIC) เป็นต้น ซึ่งเป็นปัจจัยสำคัญในการดึงดูดนักลงทุนจากต่างประเทศ คาดว่าปีนี้จะสามารถผลิตรถยนต์ประมาณ 1,500,000 คัน เป็นการผลิตเพื่อจำหน่ายในประเทศ 40-45% และการผลิตเพื่อการส่งออก 55-60%
.
ล่าสุด บริษัท เกรท วอลล์ มอเตอร์ แมนูแฟคเจอริ่ง (ประเทศไทย) จำกัด ซึ่งเป็นผู้ผลิตและส่งออกรถยนต์สัญชาติจีน ได้เข้ามาตั้งฐานการผลิตรถยนต์ ที่นิคมอุตสาหกรรมอีสเทิร์นซีบอร์ด จ.ระยอง ซึ่งจะทำให้เกิดการจ้างงานในประเทศกว่า 8,000 คน คาดว่าภายในระยะเวลา 5 ปี จะช่วยขับเคลื่อนเศรษฐกิจและสร้างรายได้ให้ประเทศไทยมีมูลค่ากว่า 3 แสนล้านบาท
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 23 มีนาคม 2564
เร่งรัดการดำเนินโครงการยกระดับแปลงใหญ่ฯ
กระทรวงเกษตรฯ ชี้แจงเร่งรัดการดำเนินโครงการยกระดับแปลงใหญ่ฯ ให้ได้ตามเป้าหมาย
วันจันทร์ที่ 22 มีนาคม 2564 นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมชี้แจงเร่งรัดการดำเนินโครงการยกระดับแปลงใหญ่ด้วยเกษตรสมัยใหม่และเชื่อมโยงตลาดผ่านระบบประชุมทางไกลออนไลน์ด้วยโปรแกรม Application : Zoom ณ ห้องประชุมจำลอง อัตนโถ สำนักงานการปฏิรูปที่ดินเพื่อเกษตรกรรม โดยมีหน่วยงานส่วนกลางที่รับผิดชอบเข้าร่วมชี้แจง ให้แก่เจ้าหน้าที่ผู้รับผิดชอบในส่วนภูมิภาคทั้ง 77 จังหวัด
ทั้งนี้ ที่ประชุมได้ชี้แจงแนวทางในการแก้ไขปัญหาอุปสรรคในการดำเนินงานโครงการ โดยปัจจุบันมีแปลงใหญ่ที่แจ้งเข้าร่วมโครงการแล้ว จำนวน 2,856 แปลง และเร่งรัดให้จังหวัดที่มีจำนวนแปลงใหญ่เข้าร่วมโครงการยังไม่ถึงเป้าสร้างทีมสร้างการรับรู้ให้แปลงใหญ่ที่สมัครให้มีความรู้ความเข้าใจอย่างถูกต้องชัดเจน เพื่อประกอบการตัดสินใจเข้าร่วมโครงการให้ได้ตามเป้าหมายที่วางไว้ต่อไป
วันศุกร์ที่ 19 มีนาคม 2564
รมช.ธรรมนัส เดินหน้ามอบ ส.ป.ก.4 – 01 แก่พี่น้องเกษตรกร จ.นครสวรรค์
รมช.ธรรมนัส เดินหน้ามอบ ส.ป.ก.4 – 01 แก่พี่น้องเกษตรกร จ.นครสวรรค์ สร้างโอกาสและความเสมอภาคทางสังคม พัฒนาอาชีพเกษตรกรรมให้มั่งคง และยั่งยืน
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง เป็นประธานพิธีมอบหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก.4-01) อำเภอแม่วงก์ จังหวัดนครสวรรค์ ณ ศาลาประชาคมอำเภอแม่วงก์ จังหวัดนครสวรรค์ ว่า กระทรวงเกษตรและสหกรณ์ โดย สำนักงานการปฏิรูปที่ดินเพื่อเกษตรกรรม (ส.ป.ก.) นั้น มีหน้าที่ด้านจัดหาและจัดที่ดินทำกิน พัฒนาพื้นที่ พัฒนาอาชีพ และสนับสนุนเงินทุนการปฏิรูปที่ดินเพื่อเกษตรกรรม จังหวัดนครสวรรค์ได้มีพระราชกฤษฎีกากำหนดให้เป็นเขตปฏิรูปที่ดินตั้งแต่ปี พ.ศ. 2521 เนื้อที่ 1.12 ล้านไร่ โดยมีพื้นที่เขตดำเนินการปฏิรูปที่ดินของรัฐ ซึ่งเป็นพื้นที่ป่าเสื่อมโทรม พื้นที่สาธารณประโยชน์ และที่ราชพัสดุ (ในเขตหวงห้ามเพื่อประโยชน์แก่ทางราชการทหาร) 1.06 ล้านไร่ ครอบคลุม 13 อำเภอ 37 ตำบล ส.ป.ก.นครสวรรค์ได้จัดที่ดินประเภทเกษตรกรรมไปแล้ว จำนวน 39,203 ราย 52,345 แปลง เนื้อที่ 846,733 ไร่ และประเภทชุมชนไปแล้ว จำนวน 15,312 ราย 15,821 แปลง เนื้อที่ 9,132 ไร่ ในส่วนของอำเภอแม่วงก์ มีพื้นที่ดำเนินการในเขตปฏิรูปที่ดิน 284,859 ไร่ มอบส.ป.ก. 4-01 ให้เกษตรกรไปแล้ว 268,979 ไร่
“ในวันนี้มีความยินดีเป็นอย่าง ที่ได้มามอบหนังสืออนุญาตให้เข้าทำประโยชน์ในเขตปฏิรูปที่ดินประเภทที่อยู่อาศัย (ส.ป.ก.4-01) ให้แก่เกษตรกรในเขตปฏิรูปที่ดินจังหวัดนครสวรรค์ จำนวน 236 ราย 239 แปลง เนื้อที่ 163.6 ไร่ เมื่อเกษตรกรได้รับการอนุญาตให้เข้าทำประโยชน์ในเขตปฏิรูปที่ดินแล้ว เกษตรกรจะได้รับโอกาส และความเสมอภาคทางสังคม ได้มีที่ดินอย่างถูกต้องตามกฎหมาย และอำนวยความสะดวกให้แก่เกษตรกรในเขตปฏิรูปที่ดินในพื้นที่ห่างไกล จะได้ไม่ต้องเดินทางไปสำนักงานการปฏิรูปที่ดินจังหวัดนครสวรรค์ ซึ่งช่วยประหยัดเวลาและลดค่าใช้จ่ายแก่เกษตรกร” ร้อยเอก ธรรมนัส กล่าว
ทั้งนี้ จังหวัดนครสวรรค์ มีพื้นที่ประมาณ 9,598 ตารางกิโลเมตร หรือประมาณ 5.948 ล้านไร่ แบ่งเขตการปกครองออกเป็น 15 อำเภอ ประชากร 1.066 ล้านคน ประกอบอาชีพเกษตรกรรม ร้อยละ 95.51 พื้นที่ประกอบเกษตรกรรม 4.495 ล้านไร่ พืชเศรษฐกิจที่สำคัญได้แก่ ข้าว อ้อยโรงงาน มันสำปะหลัง ข้าวโพดเลี้ยงสัตว์ ลักษณะภูมิศาสตร์โดยทั่วไป ส่วนใหญ่เป็นที่ราบลุ่มเหมาะแก่การเกษตร เป็นที่ราบประมาณ 3 ใน 4 ของพื้นที่จังหวัด มีแม่น้ำสายสำคัญคือ แม่น้ำปิง แม่น้ำวัง แม่น้ำยม และแม่น้ำน่าน ไหลมารวมกันเป็นแม่น้ำเจ้าพระยา ผ่านช่วงกลางของจังหวัด และมีเพียง 6 อำเภอที่ตั้งอยู่บนแม่น้ำสายหลัก
วันอังคารที่ 9 มีนาคม 2564
ตั้ง ทีมประเทศไทย ช่วยเหลือกลุ่มเปราะบาง
วันอังคารที่ 9 มีนาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขับเคลื่อนโครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ปี 2564 – 2568 รวมพลัง 12 กระทรวง กับอีก 1 หน่วยงาน เป็นทีมประเทศไทย เชื่อมโยงฐานข้อมูลประชาชนกลุ่มที่ต้องการความช่วยเหลือเป็นพิเศษ ทั้งผู้สูงอายุ ผู้พิการ และเด็กเล็ก เพื่อวิเคราะห์และวางแผนการให้ความช่วยเหลือแบบองค์รวมครอบคลุมทุกมิติเป็นรายครัวเรือน ให้ทุกคนเข้าถึงสิทธิ สวัสดิการ และบริการของภาครัฐได้อย่างเสมอภาค ทั่วถึง และเท่าเทียม รวมทั้งพัฒนาคุณภาพชีวิตจนสามารถพึ่งพาตนเองได้อย่างยั่งยืน พร้อมเชื่อมโยงการทำงานระดับพื้นที่ด้วยกลไกสหวิชาชีพ ร่วมกับอาสาสมัครพัฒนาสังคมและความมั่นคงของมนุษย์ หรือ อพม. 1 คน ที่จะรับผิดชอบ 10 ครอบครัวโดยจะติดตามข้อมูลอย่างต่อเนื่องตลอด 5 ปี
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 8 มีนาคม 2564
ดีอีเอส เปิดสถิติเฟคนิวส์โควิดรอบใหม่ แค่ 2 เดือนแซงหน้าตัวเลขทั้งปี 2563
ดีอีเอส เปิดสถิติเฟคนิวส์โควิดรอบใหม่ แค่ 2 เดือนแซงหน้าตัวเลขทั้งปี 2563
กระทรวงดิจิทัลฯพบจำนวนการแจ้งเบาะแสข่าวปลอมเกี่ยวกับโควิด-19สูงกว่า35ล้านข้อความในช่วงการระบาดรอบล่าสุดแซงหน้ายอดทั้งปีที่เคยเก็บสถิติไว้ตลอดปีแรกของการจัดตั้งศูนย์ต่อต้านข่าวปลอมถึง2เท่าตัวเผย5อันดับข่าวปลอมโควิดที่ถูกแชร์ซ้ำบ่อยสุดรอบเดือนก.พ. 64
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ปฏิบัติหน้าที่ผู้อำนวยการศูนย์ต่อต้านข่าวปลอมกล่าวว่าศูนย์ต่อต้านข่าวปลอมได้สรุปข้อมูลจากการแจ้งเบาะแสและการใช้สื่อโซเชียลมีเดียในโลกออนไลน์เกี่ยวกับสถานการณ์โควิด-19ในช่วงการระบาดรอบที่2ระหว่างวันที่19ธ.ค. 63-28ก.พ. 64พบข้อความที่เกี่ยวข้องทั้งหมดจำนวน35.47ล้านข้อความหลังจากคัดกรองแล้วพบข่าวที่เข้าหลักเกณฑ์2,784ข้อความโดยมีข่าวที่ต้องดำเนินการตรวจสอบทั้งหมด1,346เรื่องในช่วงกว่า2เดือนที่ผ่านมาทางศูนย์ต่อต้านข่าวปลอมได้มีการเผยแพร่ข่าวเกี่ยวกับโควิด-19ที่ผ่านการตรวจสอบสู่สาธารณะแล้วจำนวน140เรื่องโดยมีสัดส่วนของข่าวปลอมร้อยละ70ข่าวบิดเบือนร้อยละ20และข่าวจริงร้อยละ10
“ต้องยอมรับว่าสถานการณ์การระบาดโควิด-19รอบ2อยู่ในกระแสความสนใจของประชาชนอย่างมากทำให้มีการพูดถึงหัวข้อที่เกี่ยวข้องกับโควิดจำนวนมากโดยเฉพาะบนโลกโซเชียลส่งผลให้ตัวเลขการแจ้งเบาะแสข่าวปลอมในช่วงแค่2เดือนกว่าของการระบาดรอบใหม่พุ่งสูงขึ้นเกือบ2เท่าตัวเมื่อเทียบกับจำนวนข้อความแจ้งเบาะแสข่าวปลอมที่เกิดขึ้นตลอด1ปีแรกของการจัดตั้งศูนย์ฯซึ่งอยู่ที่18.81ล้านข้อความ(รวบรวมระหว่างพ.ย. 62 -ก.ย. 63)”นางสาวอัจฉรินทร์กล่าว
สำหรับข่าวเกี่ยวกับโควิด-19ที่ต้องดำเนินการตรวจสอบทั้งหมด1,346เรื่องพบว่าอันดับ1อยู่ในหมวดหมู่สุขภาพจำนวน719เรื่องคิดเป็น53%ตามมาด้วยหมวดหมู่นโยบายรัฐจำนวน615เรื่องคิดเป็น46%และหมวดหมู่เศรษฐกิจจำนวน12เรื่องคิดเป็น1%ส่วนหมวดหมู่ภัยพิบัติไม่พบเรื่องที่เข้าข่าย
ทั้งนี้ในรอบเดือนก.พ.ที่ผ่านมาศูนย์ต่อต้านข่าวปลอมพบว่ามีข่าวปลอมที่มักถูกนำมาแชร์ซ้ำมากสุด5อันดับแรกดังนี้ 1.อภ.เปิดรับอาสาสมัครทดลองวัคซีนโควิด-19ในไทย2.คลิปเสียงหมอศิริราชแนะให้กินยาเขียวเพื่อรักษาโควิด-19 3.จุฬาฯพบผู้ติดเชื้อโควิด-19จำนวน230ราย4.เชียงใหม่พบผู้ติดเชื้อโควิด-19รายใหม่10รายและ5.พบลูกตำรวจสภ.แม่ริมติดเชื้อโควิด-19จำนวน2รายตามลำดับ
**************
วันพฤหัสบดีที่ 18 มีนาคม 2564
การประชุมคณะทำงานขับเคลื่อนไทยไปด้วยกัน กระทรวงอุตสาหกรรม ครั้งที่ 1/2564
ผู้ช่วยรัฐมนตรีฯ เป็นประธานการประชุมคณะทำงานขับเคลื่อนไทยไปด้วยกัน กระทรวงอุตสาหกรรม ครั้งที่ 1/2564
วันนี้ (18 มีนาคม 2564) นายธีระยุทธ วานิชชัง ผู้ช่วยรัฐมนตรีว่าการกระทรวงอุตสาหกรรม เป็นประธานการประชุมคณะทำงานขับเคลื่อนไทยไปด้วยกัน กระทรวงอุตสาหกรรม ครั้งที่ 1/2564 พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม เพื่อหารือกำหนดแนวทาง ติดตามการดำเนินงานในพื้นที่จังหวัดมุกดาหาร จังหวัดอุดรธานี และจังหวัดหนองคาย โดยมี นายสมพล โนดไธสง ผู้ตรวจราชการกระทรวงอุตสาหกรรม นายใบน้อย สุวรรณชาตรี รองอธิบดีกรมส่งเสริมอุตสาหกรรมรักษาการในตำแหน่งผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม และคณะผู้บริหาร เข้าร่วม ณ ห้องประชุมชุนหะวัณ ชั้น 3 อาคารสำนักงานปลัดกระทรวงอุตสาหกรรม